અમરાઈવાડી ઈસ્માઈલની ચાલીમાં રહેતા પરેશભાઈ પરમારે ફરિયાદ નોંધાવતા આરોપ લગાવ્યો છે કે, તે હાલ એસ.જી હાઈવે સ્થિત એક ફાર્મા કંપનીમાં ડોક્ટરની કારનું ડ્રાઈવિંગ કરીને પરિવારનું ગુજરાન ચલાવે છે. આજથી દસેક વર્ષ પહેલા માતા સવિતાબેનના ફોઈના દીકરા ત્રીભોવનભાઈ સોલંકી (રહે. ગાંધીપાર્ક સો. મહેસાણા) ઘરે આવી મારા પિતાને કહ્યું હતુ કે, ભાણેજ પરેશને સેન્ટ્રલ રેલવેમાં નોકરી લગાવી આપુ. ત્યાર બાદ સેન્ટ્રલ રેલવે-મુંબઈથી ભરતી પ્રક્રિયામાં ફોર્મ ભરીને મુંબઈ જઈ પરીક્ષા પણ આપી હતી. પરીક્ષા બાદ મામાનો ફોન આવ્યો હતો અને પેપર લીક થતા પરીક્ષા રદ્દ થઈ હોવાનું કહ્યું હતુ. જો કે, કાગળો લઈને દિલ્હી રેલ ભવન ખાતે એક અધિકારીને મળી આવવા કહ્યું હતુ.